JR ดีดกลับ 3% หลังรับงานนำสายไฟลงดิน “สายสีเหลือง” กว่า 3.09 พันลบ.
JR เด้ง 3% อานิสงส์คว้างานโครงการเปลี่ยนระบบสายไฟฟ้าอากาศเป็นสายไฟฟ้าใต้ดิน โครงการตามแนวรถไฟฟ้าสายสีเหลือง ช่วงแยกลำสาลี-ถนนเทพารักษ์ กว่า 3.09 พันลบ.
JR เด้ง 3% อานิสงส์คว้างานโครงการเปลี่ยนระบบสายไฟฟ้าอากาศเป็นสายไฟฟ้าใต้ดิน โครงการตามแนวรถไฟฟ้าสายสีเหลือง ช่วงแยกลำสาลี-ถนนเทพารักษ์ กว่า 3.09 พันลบ.
16 ม.ค. 2566

ผู้สื่อข่าวรายงานว่า วันนี้ (16 ม.ค.66) ราคาหุ้น บริษัท เจ.อาร์.ดับเบิ้ลยู. ยูทิลิตี้ จำกัด (มหาชน) หรือ JR ณ เวลา 14:37 น. อยู่ที่ระดับ 7.15 บาท บวก 0.20 บาท หรือ 2.88% สูงสุดที่ระดับ 7.35 บาท ต่ำสุดที่ระดับ 6.95 บาท ด้วยมูลค่าการซื้อขาย 21.62 ล้านบาท

สำหรับราคาหุ้น JR ที่ปรับตัวขึ้นมานั้นคาดมาจากประเด็นที่บริษัทฯ ได้รับงานโครงการเปลี่ยนระบบสายไฟฟ้าอากาศเป็นสายไฟฟ้าใต้ดิน โครงการตามแนวรถไฟฟ้าสายสีเหลือง ช่วงแยกลำสาลี-ถนนเทพารักษ์ กับ บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC มูลค่าโครงการ 3,087.95 ล้านบาท ไม่รวมภาษีมูลค่าเพิ่ม โดยมีกำหนดดำเนินการให้แล้วเสร็จภายใน 1,260 วัน นับจากวันลงนามในสัญญา
 